Salallahu alejhi ve sellem
Sallallahu alejhi ve sellem (arapski: صلى الله عليه وسلم) termin je koji muslimani često izgovaraju nakon spominjanja posljednjeg Božijeg poslanika Muhammeda. U arapskom jeziku ova izjava naziva se salavat, a tako se naziva i u bosanskom jeziku. Salavata ima različitih vrsta, a jedan od njih je i onaj koji se izgovara na sjedenju u namazu. Ova fraza nekada se izgovara drugačije, kao alejhi selam, naročito nakon imena ostalih Božijih poslanika. U prijevodu s arapskog fraza sallallahu alejhi ve sellem znači: "Neka je Allahova milost i mir na Njega". Često se u literaturi susreću kraći oblici kao što su: s.a.v.s. ili a.s.